Coba jelasin Sejarah dari Sekolah Menengah Kebangsaan Banggi dalam bahasa melayu dong

SMK Banggi telah diwujudkan pada 8 Jun 1987 dengan menumpang di bangunan yang sama dengan SK Karakit yang terletak di pekan Karakit, Pulau Banggi. Jumlah pelajar pada masa itu seramai 75 orang dan 5 orang guru manakala kelas yang ditawarkan pula sehingga tingkatan 3 sahaja. Idea penubuhan sekolah ini telah diilhamkan oleh pemangku pengetua pertama iaitu En Kadir Bin Junaidil. Sebelum penubuhan sekolah ini, pelajar yang bakal memasuki pendidikan menengah terpaksa menyambung pelajaran di tanah besar Kudat dan ada dalam kalangan mereka yang terpaksa berhenti sekolah akibat ketidakmampuan menanggung kos yang tinggi untuk belajar di sana.

Atas inisiatif kerajaan demi membantu rakyat, pada 10 november 1994, upacara peletakan batu asas dan pecah tanah telah dilakukan oleh Y.A.B Dato Seri Anwar Ibrahim, Timbalan Perdana Menteri merangkap Menteri Pendidikan menandakan bermulanya pembinaan bangunan baharu SMK Banggi. SMK Banggi menjadi satu-satunya sekolah menengah di Pulau Banggi. Pembinaan bangunan ini telah siap pada julai 1996 dan kelas untuk pelajar tingkatan 4 dan 5 mula dibuka untuk menampung keperluan pelajar yang ingin melanjutkan pelajaran.